মুক্তাগাছা প্রতিনিধি : তফসিল ঘোষণার বাকি আর মাত্র কয়েকদিন। এরই মাঝে গ্রাম গঞ্জে শুরু হয়েছে নির্বাচনী হাওয়া। প্রার্থীরা যাচ্ছেন ভোটারদের বাড়ি বাড়ি। তারা দোওয়া ও সমর্থন চাচ্ছেন ভোটারদের। চায়ের কাপে চলছে সম্ভাব্য প্রার্থীদের নিয়ে চুলচেরা বিশ্লেষণ। অনেক প্রার্থীরা শুরু করে দিয়েছেন নির্বচনী সভার কাজ। চলছে পথসভা গণসংযোগ। সোমবার বিকেলে দাওগাঁও ইউনিয়নের ৬ নং ওয়ার্ডের মেম্বার প্রার্থী আওয়ামীলী নেতা আব্বাছ আলী বিশাল পথসভার আয়োজন করেন। মহেষপুর সরকারি প্রাথমিক বিদ্যালয়ের মাঠের ওই সভায় ৫ শতাধিক ভোটার অংশ নেয়। ভোটারদের উদ্দেশ্যে মেম্বার প্রার্থী আব্বাছ আলী তার বক্তব্যে ওয়ার্ডে রাস্তাঘাট, বিদ্যুৎ, কালভার্টসহ বিভিন্ন উন্নয়নের ঘোষণা দেন। এ সময় ভোটাররা তার বক্তব্যকে হাততালি দিয়ে সমর্থন দেন। পরে উৎসব মুখর ভোটারদের মাঝে মিষ্টি বিতরণ করা হয়।